האני אל חסן ( בערבית :هاني الحسن; 1939 - 6 ביולי 2012), הידוע גם בכינויים אבו טריק ואבו אל-חסן, היה מנהיג ארגון פתח בגרמניה, חבר בקבינט הרשות הפלסטינית ויועץ לביטחון לאומי במועצה הלאומית הפלסטינית.
ראשית חיים.
נולד בחיפה בתקופת המנדט בשנת 1939. הצטרף לאחים המוסלמים בתחילת שנות החמישים. היה בין המייסדים של פתח. למד הנדסה בגרמניה המערבית בסוף שנות החמישים ותחילת שנות השישים, במהלך לימודיו ארגן קבוצה אסלאמיסטית בשם שבאב אל אקצה (חבורת אל אקצה), דרכה התמודד ואף נבחר להיות ראש ארגון הסטודנטים הפלסטינים באירופה. במערב גרמניה לבדה היו יותר מ-3000 סטודנטים ו-65,000 פועלים פלסטינים. באותה תקופה הוא הקים את מערך המודיעין של אש"ף באירופה המערבית. במהלך שנות ה -70 הוביל את המשא ומתן העקיף בין אש"ף לארצות הברית. שימש כשגריר הפלסטיני הראשון באיראן לאחר המהפכה. אף על פי שהתנגד להסכמי אוסלו, אל חסן מונה על ידי ערפאת לשר הפנים ברשות. בעקבות קריסת המשא ומתן הפלסטיני בקמפ דייוויד בשנת 2000, האני אל חסן נשאר נאמן לערפאת ולאחר מותו של ערפאת האשים את ישראל בהריגתו.
אחיו הצעיר של ח'אלד אל-חסן.
קריירה פוליטית.
כיהן כראש אזור בירדן לזמן קצר בתחילת 1970, כסגנו של צלאח ח'לף בראסד, יחד עם היותו ראש הוועדה המרכזית בתקופה זו. החל משנת 1974 שימש כעוזר פוליטי ליאסר ערפאת, כשגריר בטהראן, והיה לשגריר בעמאן בשנת 1982. הוא שמר על קשרים טובים עם מדינות המפרץ. הפך לחבר בוועדה המרכזית של פת"ח במאי 1980.
מתח ביקורת על עמדת ההנהגה כלפי עיראק לאחר אוגוסט 1991 ובאוסלו, אך חזר לרצועת עזה בנובמבר 1995, והפך ליועץ הפוליטי הראשי של ערפאת, כמו גם כחבר ה-PLO -CC וראש המועצה הלאומית הפלסטינית. הוא מונה לשר הפנים של הרשות הפלסטינית ב־29 באוקטובר 2002.
מחמוד עבאס ניסה להפיל אותו מקבינט הרשות, ולמרות התנגדותו של ערפאת הוא הוחלף באפריל 2003. שימש כיועץ לביטחון לאומי של ערפאת. אל חסן היה ראש הלשכה לגיוס וארגון של פתח עד אפריל 2007, אז הוחלף בתפקיד זה על ידי אחמד קורי. אל חסן המשיך להיות יועץ לביטחון לאומי, אך הודח על ידי מחמוד עבאס ביוני 2007, בעקבות הערותיו על אלג'זירה.
בעקבות השתלטות חמאס על עזה ביוני 2007, גרם אל חסן למבוכה בפתח בעקבות ראיון באלג'זירה בו אמר כי לא היה שום סכסוך בין חמאס לפתח אלא סכסוך בין פלסטינים נאמנים משני מחנות והיה מיעוט קטן בפתח שהתכונן להפיכה כדי להפיל את חמאס בגיבוי אמריקני. הוא הבהיר כי הוא מתייחס בעיקר לחסידיו של מוחמד דחלאן. הצהרתו של חסן הופרכה במהרה על ידי דובר רשמי של פתח שהציג את חסן כמי שתומך בהפיכה של חמאס.
יחסיו עם ערפאת.
בפגישה סודית ברומניה אמר ערפאת כי אל חסן הוא המנהל של כל רשת המודיעין של הפתח, המוח מאחורי הפיגוע באולימפיידת מינכן והאחראי על כל מערך הפיגועים של הפתח. עוד תיאר אותו כמוח והשכל של כל ארגון הפתח, ואמר עליו: "אל חסן הוא ידידי האישי המסור והקרוב ביותר".
וירג'יניה קלינטון קלי
וירג'יניה קלינטון קלי (באנגלית: Virginia Clinton Kelley; 6 ביוני 1923 – 6 בינואר 1994) הייתה אחות אמריקאית, אמו של ביל קלינטון.
ביוגרפיה.
וירג'יניה דל קסידי נולדה בעיירה בודקו (Bodcaw) שבדרום ארקנסו. היא הייתה בתם היחידה של ג'יימס אלדרידג' קסידי (1898–1957), חנווני ומוכר הקרח בעיירה, ואדית' (לבית גרישם) קסידי (1901–1968), שעבדה כאחות. כשהייתה קלינטון פעוטה עברה משפחתה להופ. במהלך לימודיה התיכוניים עבדה כמלצרית במסעדה מקומית. בתום לימודיה בתיכון עברה קלינטון אל שריבפורט שבלואיזיאנה במטרה ללמוד סיעוד ולהתמקצע כאחות בהשראת אמה. במהלך התמחותה הרפואית בשריבפורט פגשה את ויליאם ג'פרסון בליית' הבן, לימים בעלה הראשון אליו נישאה בטקס אזרחי ב-1943, רגע לפני שיצא לשירות צבאי במסגרת מלחמת העולם השנייה. עם סיום הכשרתה, שבה קלינטון להופ. כשבעלה השתחרר מהכוחות המזוינים של ארצות הברית לאחר המלחמה, התאחדו השניים ובמשך ארבעה חודשים התגוררו בשיקגו.
בשעה שקלינטון ובעלה ויליאם היו בעיצומו של תהליך רכישת בית מגורים חדש בהופ, קלינטון כבר חזרה זמנית לבית הוריה. בעוד ויליאם עשה את דרכו להופ, שם חיכתה לו קלינטון, הוא נהרג בתאונת דרכים – שלושה חודשים טרם לידת בנם ויליאם ג'פרסון בליית' השלישי. מאוחר יותר העבירה קלינטון את זמנה בניו אורלינס במסגרת הכשרתה כאחות מרדימה. בשנת 1950 היא נישאה למוכר כלי הרכב רוג'ר קלינטון האב, אביו של בנה השני רוג'ר הבן. רוג'ר האב היה אלכוהוליסט, והתעלל בקלינטון ובבניה נפשית ופיזית. הוא מיאן לאמץ את ביל, אם כי בשנת 1962 נשא ביל את שם משפחתו של אביו החורג המתעלל, באופן חוקי. לימים סיפר לאמו שיהיה זה קל יותר אם לכל המשפחה יהא שם משפחה זהה.
קלינטון ורוג'ר האב התגרשו בשנת 1962 אך התחתנו מחדש כעבור חודשים אחדים. לאחר מותו של רוג'ר ממחלת הסרטן ב-1967, נישאה וירג'יניה קלינטון בשנת 1969 לג'ף דווייר (Jeff Dwire), מעצב שיער במקצועו. ב-1974 נפטר דווייר כתוצאה מסיבוכים של מחלת הסוכרת. ב-17 בינואר 1982 נישאה לריצ'רד קלי (2007-1915), מנהל בחברה לתיווך בתחום הפצת מזון. נישואיהם נמשכו עד למותה של קלינטון ב-6 בינואר 1994 כתוצאה מסיבוכים של סרטן השד. היא נפטרה בגיל 70 בביתה שבהוט ספרינגס , שם הורדו הדגלים לחצי התורן כאות אבל על מותה. היא נפטרה פחות משנה לאחר שבנה הושבע לתפקידו כנשיא ארצות הברית. קלינטון נטמנה לצד בעלה הראשון ויליאם ג'פרסון בליית' בבית העלמין רוז היל שבהופ.
לפני מותה התראיינה לעיתונאית קוני צ'אנג ודיברה בפתיחות על שני בניה. בשנת 1998 סיפר הנשיא לשעבר קלינטון כי אמו, לצד רעייתו הילרי וחבר הקונגרס ג'ון לואיס, נמנתה בין התומכים הראשונים במסע הבחירות הנשיאותי שלו בבחירות 1992.
מאוריציו בוסקאליה
מאוריציו בוסקאליה (באיטלקית: Maurizio Buscaglia; נולד ב-9 באפריל 1969 בבארי שבאיטליה) הוא מאמן כדורסל איטלקי, משמש כמאמן של נבחרת הולנד ובעבר של הפועל חולון.
קריירת אימון.
לאחר שאימן מספר שנים במחלקת הנוער של שני מועדונים בפרוג'יה, ושניים נוספים בבולוניה, בשנת 1996 קיבל בוסקילה הזדמנות כמאמן בוגרים כשחתם בפיוב די סאקו. את עונת , החל כששימש כעוזר המאמן במסטרה מהליגה האיטלקית השלישית, ובהמשך העונה מונה למאמן הראשי של הקבוצה.
בשנת 2003, בוסקאליה חתם באקילה באסקט טרנטו מהליגה האיטלקית הרביעית. הוא אימן שם עד שנת 2007, כאשר בשנת 2005 עלה עם הקבוצה לליגה השלישית.
לאחר מכן שב לאמן במסטרה ובהמשך בפרוג'ה, כאשר גם בקבוצות הללו הצליח לעלות ליגה מספר פעמים.
בשנת 2010, שב בוסקאליה לבאקילה באסקט טרנטו. עונה לאחר מכן בוסקאליה עלה עם הקבוצה לליגה האיטלקית השנייה. בעונת , זכה עם הקבוצה בגביע האיטלקי של הליגה השנייה, כשבנוסף הוא העלה את הקבוצה ליגה.
את עונת , סיים בוסקאליה עם קבוצתו במקום הרביעי, ונבחר למאמן העונה בליגה האיטלקית.
עונת עונת 2015/2016 ביורוקאפ, הייתה העונה הראשונה שבוסקאליה וקבוצתו התשתתפו במפעל אירופי, כשבסיום אף נבחר למאמן העונה של התחרות.
ב-22 ביולי 2019, חתם בוסקאליה לשנתיים בנבחרת הולנד.
ב-1 ביולי 2021, חתם בוסקאליה בהפועל חולון מהליגה הישראלית. בינואר 2022 פוטר מחולון.
פטר ואן דן ברג
פטר ואן דן ברג (בהולנדית: Peter van den Berg; נולד ב-19 בדצמבר 1971) הוא כדורגלן עבר ומאמן כדורגל הולנדי, וכיום מאמן את קבוצת הנוער של מכבי תל אביב.
קריירה כשחקן.
ואן דן ברג נולד ברוטרדם שבהולנד ושיחק במחלקות הנוער של מועדון כדורגל לומברדיה המקומית. ב-1989 ערך את הופעת הבכורה שלו בקבוצה בוגרת באקסלסיור רוטרדם, אז ליגת המשנה ההולנדית. ב-1997 עבר לשחק בא.ז. אלקמאר והעפיל עם הקבוצה לליגת העל ההולנדית. ב-2000 עבר לשחק בואלבייק. ב-2003 חזר לעיר רוטרדם כשחתם בפיינורד. בהמשך שיחק בויטסה ארנהם ודן בוס. סך הכל שיחק ב-444 משחקים, כולם בליגות השונות בהולנד.
קריירה כמאמן.
ב-2009 חזר ואן דן ברג שוב לרוטרדם, הפעם לתפקיד במחלקת הנוער של ספרטה רוטרדם. ב-2013 עבר לקבוצה הבוגרת כעוזר מאמן. ב-2015 חתם כמאמן ואלבייק מליגת המשנה, ושם היה שנתיים שבסופם ירדה הקבוצה ליגה. ב-2018 מונה כמאמן במחלקת הנוער של פיינורד לעונה אחת. ב-2019 הצטרף לנבחרת ערב הסעודית עד גיל 21 כעוזר מאמן.
ב-1 ביולי 2021 הצטרף ואן דן ברג למכבי תל אביב מליגת העל כעוזר המאמן של פטריק ואן לוון.
איסור מוליד
הסוכנות הדנית לנתונים גאוגרפים
הסוכנות הדנית לנתונים גאוגרפים (בדנית: Geodatastyrelsen, ובקצרה: GST; שם קודם: מכון הרישום והסקר הלאומי הדני, בדנית: Kort &amp; Matrikelstyrelsen, ובקצרה: KMS), היא הסוכנות הממשלתית הדנית המרכזית למדידה, מיפוי ורישום המקרקעין של דנמרק, גרינלנד, איי פארו וכל שטחי המים הקשורים אליהם. הסוכנות פועלת תחת המשרד לאיכות הסביבה הדני.
המטרה העיקרית של הסוכנות היא לספק ולהבטיח שלכל האומה הדנית תהיה גישה למפות ולמידע אמין ומדויק מכל חלקי הממלכה.
עד ה-31 בדצמבר 2004, ה-KMS היה מכון מחקר של המשרד לאיכות הסביבה האמון על תחומי הסייסמולוגיה, גיאודינמיקה וגיאודזיה.
תחום הסייסמולוגיה הופרד ב-1 ביולי 2004, והועבר לאחריות הסוכנות הגאולוגית של דנמרק וגרינלנד (GEUS). ב-1 בינואר 2005 אגף הגיאודזיה נותק גם הוא, ויחד עם המכון הדני לחקר החלל שניהם נכללים כעת במסגרת מכון החלל הלאומי הדני.
היסטוריה.